04/11/2010 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN627A 2009/4-0

Resolución de 15 de outubro de 2010, da Dirección Xeral de Industria, Enerxía e Minas, pola que se somete a información pública a solicitude de autorización administrativa para a distribución de gas propano canalizado no termo municipal de Fisterra (A Coruña), promovida pola empresa Gas y Medio Ambiente Energéticas, S. A. (expediente IN627A 2009/4-0) Para os efectos previstos no artigo 46 bis da Lei 34/1998, de 7 de outubro, do sector de hidrocarburos, no artigo 78 do Real decreto 1434/2002, de 27 de decembro, polo que se regulan as actividades de transporte, distribución, comercialización, subministración e procedementos de autorización de instalacións de gas natural, e no artigo 1 do Decreto 62/2010, de 15 de abril, polo que se regula o trámite de competencia e os criterios de valoración no suposto de concorrencia de dúas ou máis solicitudes de autorización administrativa de instalacións de transporte secundario e distribución de gas natural e redes de distribución de gases licuados do petróleo (GLP), sométese a información pública o seguinte proxecto de autorización administrativa: PETICIONARIO: Gas y Medio Ambiente Energéticas, S. A., con enderezo para efectos de notificación en Costa da Palloza, n.° 3-1.° D, 15006 - A Coruña. ANTECEDENTES: A empresa Gas y Medio Ambiente Energéticas, S. A. presentou, con data 28 de abril de 2009, solicitude de autorización administrativa e aprobación do proxecto de execución das instalacións de distribución de gas propano por canalización en Fisterra (A Coruña). Ante esta solicitude, a Dirección Xeral de Industria, Enerxía e Minas resolveu, con data 5 de maio de 2010, iniciar o trámite de competencia para o outorgamento de dita autorización administrativa, para os efectos previstos no artigo 5 do Decreto 62/2010, de 15 de abril. Dita resolución foi publicada no DOG de 11 de xuño de 2010 e durante o prazo establecido (30 días) non se presentaron outras solicitudes en concorrencia. En consecuencia, procede continuar co procedemento de outorgamento de autorización administrativa solicitada pola empresa Gas y Medio Ambiente Energéticas, S. A. OBXECTO DA PETICIÓN: Autorización administrativa para a distribución de gas propano canalizado no termo municipal de Fisterra (A Coruña) e aprobación do proxecto de execución conformado polo “Proxecto de instalacións de distribución de propano por canalización en Fisterra” e polo “Anexo ao proxecto de instalacións de distribución de propano por canalización en Fisterra e ampliación de centro de almacenamento”. DESCRICIÓN DAS INSTALACIÓNS: ● Estación de almacenamento: Instalarase en nave, dentro do termo municipal de Fisterra, e terá unha capacidade de almacenamento de 118,8 m 3. Estará composta por dous depósitos aéreos cunha capacidade unitaria de 59,4 m 3 e demais instalacións complementarias de valvulería, vaporización, regulación e control da presión. As características fundamentais de cada depósito son: – Marca: LAPESA – Modelo: LP 59-22 – Forma: cilíndrica horizontal – Lonxitude: 16.390 mm – Diámetro: 2.200 mm – Volume: 59.400 l – Presión de deseño: 20 bar ● Rede de distribución: A rede de distribución deberá deseñarse para admitir a distribución tanto de gas propano como de gas natural. A rede de distribución estará formada por tubaxe de polietileno de media densidade SDR-11, en diámetros de 200, 160 100, 90 e 40 mm, terá unha lonxitude de 6.840 metros, e a súa presión máxima de traballo será de 1,75 kg/cm 2. ÁREA DE AUTORIZACIÓN: a solicitude de autorización administrativa afecta ao termo municipal de Fisterra, na provincia de A Coruña. ORZAMENTO: douscentos corenta e nove mil novecentos vinte e tres euros con sesenta e cinco céntimos (249.923,65 €). O que se fai público para coñecemento xeral e para que todas aquelas persoas naturais ou xurídicas, que se consideren prexudicadas nos seus dereitos, podan presentar as súas alegacións no prazo de 20 días a partir da data de publicación desta resolución, podendo examinar o correspondente proxecto na Dirección Xeral de Industria, Enerxía e Minas, edificio administrativo San Caetano, en Santiago de Compostela, así como no Departamento Territorial de A Coruña da Consellería de Economía e Industria, praza Luís Seoane, s/n. O director xeral de Industria, Enerxía e Minas Asdo.: Ángel Bernardo Tahoces